Iroq Kurdistoni
Iroq Kurdistoni (Rasmiy nomi — Kurdiston mintaqasi; kurdcha: ھەرێمی کوردستان, arabcha: إقليم كردستان), shuningdek Janubiy Kurdiston (kurdcha: باشووری کوردستان, arabcha: جنوب كردستان‎) — Iroq tarkibidagi muxtor mintaqa. Respublika Yaqin Sharqda, asosan Mesopotamiyaning shimoliy qismida va Zagros togʻlarida joylashgan. Kurdiston konstitutsiyasiga koʻra, poytaxti Kirkuk. Bu shahar bahsli hududlarda joylashgan, bu borada de-fakto markazi Erbilda. Aholisi — 10 143 760 kishi (2023-yil), konstitutsiyaviy chegaralar boʻyicha – 85 027 km². Shimolda Turkiya, gʻarbda Suriya, sharqda Eron bilan chegaradosh. Rasmiy tillari – kurd va arab tillaridir. Kurdiston xalqi kurdlar va beshta milliy ozchilikdan iborat: turkmanlar, arablar, Ossuriy-Xaldeylar, armanlar va yahudiylar. Janubiy Kurdiston – dunyoviy davlatdir. Rasmiy ravishda tan olingan dinlar: islom, Xristianlik, mandeizm, yarsonizm, yazidiylik va zardushtiylik. Nechirvon Barzaniy 2019-yilning 28-mayidan buyon Iroq Kurdistoni prezidenti lavozimida ishlab kelmoqda. Peshmerga qurolli kuchlari mintaqa va fuqarolar xavfsizligi uchun javobgardir.